ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 761
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
EΘNIKO KAI KAΠOΔIΣTPIAKO
ΠANEΠIΣTHMIO AΘHNΩN
Αριθμ. 20358/25-02-2025
Προκήρυξη μιας (1) κενής θέσης ΔΕΠ στη βαθμίδα του Επίκουρου Καθηγητή επί θητεία του Παι-
δαγωγικού Τμήματος Δημοτικής Εκπαίδευσης
της Σχολής Επιστημών της Αγωγής του Εθνικού
και Καποδιστριακού Πανεπιστημίου Αθηνών με
γνωστικό αντικείμενο «Ιστορία του Ελληνικού
Κράτους και των θεσμών του».
Ο Πρύτανης του Εθνικού και Καποδιστριακού Πανεπιστημίου Αθηνών μετά την απόφαση της Συγκλήτου
09-02-2024 περί κατανομής 46 θέσεων ΔΕΠ στα Τμήματα
του Ιδρύματος και την από 17/12/2024 εισήγηση της Συνέλευσης του Παιδαγωγικού Τμήματος Δημοτικής Εκπαί-
δευσης της Σχολής Επιστημών της Αγωγής, σύμφωνα με:
1) Την περ. ιζ της παρ. 1 του άρθρου 15, την παρ. 1 του
άρθρου 141, όπως τροποποιήθηκε με το άρθρο 77 του
ν. 5094/2024 (Α’ 39), την παρ. 3 του άρθρου 463 και το
άρθρο 485 του ν. 4957/2022 (Α’ 141),
2) την περ. ιδ της παρ. 2 του άρθρου 21 του ν. 4485/2017
(Α’ 114),
3) το άρθρο 19 του ν. 4009/2011 (Α’ 195) όπως ισχύει
με το άρθρο 70 του ν. 4386/2016 (Α’ 83) και το άρθρο
τέταρτο του ν. 4405/2016 (Α’ 129), το άρθρο 30 του
ν. 4452/2017 (Α’ 17), τα άρθρα 9 και 41 του 4521/2018
(Α’ 46),
4) την παρ. 2 του Κεφαλαίου Α’ του άρθρου 6 του
ν. 2083/1992 (Α’ 159) όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
5) το άρθρο 65 του ν. 4610/2019 (Α’ 70),
6) τα άρθρα 15 και 16 του ν. 4589/2019 (Α’ 13) και το
π.δ. 85/2013 (Α’ 124),
7) το π.δ. 134/1999 (Α’ 132),
8) την υπό στοιχεία Φ.122.1/6/14241/Ζ2/27-1-2017
(Β’ 225) απόφαση του Υπουργού Παιδείας, Θρησκευμάτων και Αθλητισμού, όπως τροποποιήθηκε με το
άρθρο πρώτο της υπό στοιχεία Φ.122,1/86/83263/Ζ2/
30-6-2020 (Β’ 2657) όμοιας,
9) τις υπό στοιχεία Φ/149466/Ζ2/29-12-2023 (Β’ 7603)
και Φ/154400/Ζ2/24-12-2024 (Β’ 7226) αποφάσεις του
Υπουργού Παιδείας, Θρησκευμάτων και Αθλητισμού,
10) την υπό στοιχεία Φ/148861/Ζ2/28-12-2023 υπουργική απόφαση περί κατανομής σαράντα έξι (46) κενών
θέσεων μελών ΔΕΠ στο Ίδρυμά μας,
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ, προκηρύσσει (ανοιχτή προκήρυξη):
Την πλήρωση μιας (1) θέσης ΔΕΠ, ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ
ΑΘΗΝΩΝ
ΣΧΟΛΗ ΕΠΙΣΤΗΜΩΝ ΤΗΣ ΑΓΩΓΗΣ
ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ
ΤΟΜΕΑΣ ΑΝΘΡΩΠΙΣΤΙΚΩΝ ΣΠΟΥΔΩΝ
Μία (1) κενή θέση ΔΕΠ στη βαθμίδα του Επίκουρου
Καθηγητή επί θητεία με γνωστικό αντικείμενο «Ιστορία
του Ελληνικού Κράτους και των θεσμών του».
Συνοπτική περιγραφή επιστημονικού πεδίου:
Το γνωστικό αντικείμενο της θέσης είναι η ιστορική μελέτη και η έρευνα του επιστημονικού πεδίου που ευθέως
αναφέρεται, στο πλαίσιο της Νεότερης και Σύγχρονης Ελληνικής Ιστορίας, στην συγκρότηση του Ελληνικού κρά-
τους, στην διαμόρφωση και εξέλιξή του από την περίοδο
της «Ελληνικής Πολιτείας» (1828-1832) έως σήμερα.
Ειδικότερα, αφορά στις συνιστώσες, τις παραμέτρους,
τις διαδικασίες, τις πολιτικές και κοινωνικές εμπειρίες, στην
διακυβέρνηση, στις εμπόλεμες καταστάσεις, τους μετασχηματισμούς και τον εκσυγχρονισμό, την κίνηση των ιδεών,
στους θεσμούς, τη λειτουργία και την εξελικτική τους διάρθρωση στο Ελληνικό κράτος, στους τομείς της διοίκησης,
την ελληνική διασπορά, στο προσφυγικό, σε ζητήματα και
προβλήματα στην συγκυρία που εμπίπτουν στην πολιτική,
πολιτειακή, οικονομικοκοινωνική, διπλωματική και πολιτισμική νεότερη ελληνική ιστορία αυτής της περιόδου.
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) με τη διαδικασία
που προβλέπεται στην παρ. 1 του άρθρου 3 της υπό
στοιχεία Φ.122.1/6/14241/Ζ2/27-1-2017 (Β’ 225) όπως
αντικαταστάθηκε με το άρθρο πρώτο της υπό στοιχεία Φ.122.1/86/83263/Ζ2/30-6-2020 (Β’ 2657) όμοιας.
05.03.2025 12:23:36
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 761/04.03.2025
Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον Ημερήσιο Τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α’ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
• Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητη-
θούν αυτεπαγγέλτως από την υπηρεσία που θα προβεί
στην έκδοση της τελικής πράξης διορισμού. Το κώλυμα
της μη εκπλήρωσης των στρατιωτικών υποχρεώσεων
δεν ισχύει για πολίτες κράτους - μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα
διορισμού.
• Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά μέσω του πληροφοριακού συστήματος ΑΠΕΛΛΑ.
Η μη υποβολή της αίτησης υποψηφιότητας καθώς και
των απαιτούμενων για την κρίση δικαιολογητικών εντός
της ταχθείσης από την προκήρυξη προθεσμίας, συνιστά
λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 47499
Προκήρυξη θέσης Δ.Ε.Π. του Τμήματος Επιστήμης Φυσικής Αγωγής και Αθλητισμού με έδρα τη
Θεσσαλονίκη του Αριστοτελείου Πανεπιστημίου
Θεσσαλονίκης στη βαθμίδα του καθηγητή πρώτης βαθμίδας με γνωστικό αντικείμενο «Μεθο-
δολογία έρευνας και εξ αποστάσεως εκπαίδευση στον αθλητισμό».
Ο Πρύτανης του Αριστοτελείου Πανεπιστημίου Θεσσαλονίκης κατόπιν σχετικής εισήγησης της Συνέλευσης
του Τμήματος Επιστήμης Φυσικής Αγωγής και Αθλητισμού με έδρα τη Θεσσαλονίκη (υπ΄αρ. 677/15-01-2025
συνέλευσης) επί της από 17-12-2024 αίτησης εξέλιξης
αναπληρωτή καθηγητή και σύμφωνα με:
1) Την περ. ζ της παρ. 15 του άρθρου 15, την περ. ιδ της
παρ. 2 του άρθρου 21 και τις παρ. 9 και 10 του άρθρου
84 του ν. 4485/2017 (Α’ 114),
2) την παρ. 10 του άρθρου τέταρτου του ν. 4405/2016
(Α’ 129),
3) την περ. α’ [όπως αντικαταστάθηκε από την παρ. 1
του άρθρου τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρο 9 του
ν. 4521/2018 (Α’ 38)] και την περ. γ’ [όπως τροποποιήθηκε
με την παρ. 1 του άρθρου 16 του ν. 4559/2018 (Α’ 142),
την παρ. 3 του άρθρου 32 του ν. 4589/2019 (Α’ 13) και
την παρ. 3 του άρθρου 70 του ν. 4610/2019 (Α’ 70)] της
παρ. 1 του άρθρου 19 [όπως αυτό αντικαταστάθηκε από
το άρθρο 70 του ν. 4386/2016 (Α’ 83)] του ν. 4009/2011
(Α’ 195),
4) την παρ. 2 του άρθρου 16 του ν. 4009/2011 (A΄195),
όπως αντικαταστάθηκε από την παρ. 1α του άρθρου 30
του ν. 4452/2017 (Α’ 17),
5) τα άρθρα 23 και 25 του ν. 3549/2007 (Α’ 69),
6) το π.δ. 134/1999 (Α’ 132),
7) την υπό στοιχεία Φ.122.1/88/119483/Ζ2/20-7-2016
ερμηνευτική εγκύκλιο του Υπουργείου Παιδείας, Έρευνας και Θρησκευμάτων,
8) την υπό στοιχεία Φ.122.1/6/14241/Z2/31-1-2017
υπουργική απόφαση «α) Διαδικασία συγκρότησης των
εκλεκτορικών σωμάτων των Α.Ε.Ι., ρύθμιση θεμάτων
εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195) και του άρθρου 4 του ν. 4405/2016 (Α’ 129).
β) Ανάπτυξη και λειτουργία ηλεκτρονικού συστήματος ολοκληρωμένης διαχείρισης διαδικασιών εκλογής
και εξέλιξης καθηγητών και υπηρετούντων λεκτόρων,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 761/04.03.2025
ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων εσωτερικών και εξωτερικών μελών» (Β’ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30.6.2020 (Β’ 2657) υπουργική απόφαση,
9) την υπ’ αρ. 43153/8-2-2024 διαπιστωτική πράξη του
Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανεπιστημίου
Θεσσαλονίκης» (Υ.Ο.Δ.Δ. 100),
10) το άρθρο 463 του ν. 4957/2022 (Α’ 141), όπως αυτό
τροποποιήθηκε με το άρθρο 24 του ν. 5057/2023 (Α’ 164)
και το γεγονός ότι οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/
24-12-2024 (Β’ 7226) υπουργική απόφαση,
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρησης στο ΕΜΔΔ-ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) κενής θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ
ΕΠΙΣΤΗΜΩΝ
ΦΥΣΙΚΗΣ
ΑΓΩΓΗΣ
ΚΑΙ
ΑΘΛΗΤΙΣΜΟΥ
ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ ΜΕ ΕΔΡΑ ΤΗ ΘΕΣΣΑΛΟΝΙΚΗ
ΤΟΜΕΑΣ ΑΝΘΡΩΠΙΣΤΙΚΩΝ ΣΠΟΥΔΩΝ ΚΑΙ ΑΝΑΨΥΧΗΣ
Μία (1) θέση Δ.Ε.Π. στη βαθμίδα του καθηγητή πρώτης
βαθμίδας με γνωστικό αντικείμενο «Μεθοδολογία έρευνας και εξ αποστάσεως εκπαίδευση στον αθλητισμό».
Συνοπτική περιγραφή του γνωστικού αντικειμένου:
Το γνωστικό αντικείμενο της υπό προκήρυξη θέσης
περιλαμβάνει το σχεδιασμό της έρευνας, τη διατύπωση
ερευνητικών ερωτημάτων και υποθέσεων, τη συγκέντρωση και την αξιολόγηση ποσοτικών και ποιοτικών
δεδομένων, τις μορφές ερευνητικών σχεδιασμών και
τις πολυμεταβλητές τεχνικές έρευνας, καθώς και τη
δεοντολογία της έρευνας. Το γνωστικό αντικείμενο της
θέσης διαπραγματεύεται το ρόλο, τις προοπτικές και
τα πλεονεκτήματα που παρέχει η τεχνολογική εξέλιξη
στο μαθησιακό πεδίο της έρευνας και τη διαδικασία της
μάθησης, τις μορφές της εξ αποστάσεως εκπαίδευσης,
το νέο ψηφιακό μαθησιακό περιβάλλον, τη συστηματική
αξιοποίηση και υποστήριξη των μαθημάτων μέσω του
κατάλληλου εκπαιδευτικού υλικού και την αξιολόγηση
των περιεχομένων διδασκαλίας.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου. Περαιτέρω, οι άρρενες υποψήφιοι που κατά
τον χρόνο ηλεκτρονικής υποβολής της αίτησης υποψηφιότητας τους δεν έχουν, ακόμη, εκπληρώσει τις στρα-
τιωτικές τους υποχρεώσεις, ούτε έχουν νόμιμα απαλλαγεί από αυτές, οφείλουν, επιπλέον, να καταχωρίσουν
υπεύθυνη δήλωση του ν. 1599/1986, με την οποία θα
αναλαμβάνουν την δέσμευση ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής
πράξης διορισμού τους.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να συνοδεύονται από επίσημες
μεταφράσεις, καθώς και από την απόφαση ισοτιμίας
από το ΔΟΑΤΑΠ. Εάν δεν υπάρχει απόφαση ισοτιμίας,
εφαρμόζεται το άρθρο 304 του ν. 4957/2022. Διευκρινίζεται πως οι εκλεγέντες υποψήφιοι υποχρεούνται να
προσκομίσουν τους αλλοδαπούς τίτλους σπουδών που
τυχόν κατέχουν, με τις προσήκουσες νόμιμες θεωρήσεις
(με επισημείωση της Σύμβασης της Χάγης ή με θεώρηση
των οικείων προξενικών αρχών), πριν από την έκδοση
της πρυτανικής πράξης διορισμού τους.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Το πλήρες κείμενο της διδακτορικής διατριβής και
άλλα επιστημονικά δημοσιεύματα. Ειδικώς ως προς τους
κατόχους διδακτορικών τίτλων, που έχουν χορηγηθεί
από ημεδαπά Ανώτατα Εκπαιδευτικά Ιδρύματα, αρκεί
η παράθεση, στο αρχείο του αναλυτικού υπομνήματος,
σχετικού συνδέσμου που παραπέμπει στον ενιαίο εντοπιστή πόρων (url) του ιστοτόπου του Εθνικού Αρχείου
Διδακτορικών Διατριβών, που συγκροτείται, τηρείται και
διατίθεται κατά νόμον από το Εθνικό Κέντρο Τεκμηρίωσης και Ηλεκτρονικού Περιεχομένου, εφόσον είναι εκεί
διαθέσιμο, σε ψηφιακή μορφή, το κείμενο της αντίστοιχης διδακτορικής διατριβής.
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα
στοιχεία που πιστοποιούν τα προβλεπόμενα από την
νομοθεσία προσόντα εκλογής και ιδίως τις κατάλληλες
βεβαιώσεις και πιστοποιητικά που αποδεικνύουν την
επικαλούμενη εκ μέρους τους διδακτική, ερευνητική και
επαγγελματική προϋπηρεσία.
Η αίτηση υποψηφιότητας και τα απαιτούμενα κατά τα
ανωτέρω δικαιολογητικά υποβάλλονται αποκλειστικά
και μόνο ηλεκτρονικά σύμφωνα με τα ανωτέρω. Η μη
υποβολή τους εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
• Γνωματεύσεις: (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της Πρυτανικής πράξης διορισμού τους.
• Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 761/04.03.2025
έκδοση της Πρυτανικής πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
• Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’,
τα οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της Πρυτανικής πρά-
ξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού Α.Ε.Ι. ή απολυτήριο ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευτεί στην Εφημερίδα
της Κυβερνήσεως.
Θεσσαλονίκη, 18 Φεβρουαρίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ

[Source: 20250300761.pdf | Tokens: 14982]